દિવ્ય પથ સ્કૂલના ઘાયલ વિદ્યાર્થીનું સારવાર દરમિયાન મોત: '304 અ'ની કલમ ઉમેરાશે -Navgujarat Samay '; } conText += '
દિવ્ય પથ સ્કૂલના ઘાયલ વિદ્યાર્થીનું સારવાર દરમિયાન મોત: '304 અ'ની કલમ ઉમેરાશે
Updated: Sep 12, 2017, 11:59PM IST
મેમનગર દિવ્ય પથ સ્કૂલમાં અભ્યાસ કરતા બાવળાના કુલ ૨૨ વિદ્યાર્થીઓ માટે તેમના વાલીઓએ ટેમ્પો ટ્રાવેલર્સ બસ ભાડે કરી હતી. બાળવાનો જ બસ ડ્રાઈવર તેજસ પટેલ ગત શુક્રવારે દરરોજની જેમ વિદ્યાર્થીઓને લઈને સ્કૂલ તરફ જવા નીકળ્યો ત્યારે ૬.૨૦ વાગ્યે ચાંગોદરના નવાપુરા પાસે એક ટ્રકે હાઈવે પરથી યૂ ટર્ન લેતા સ્કૂલ બસ અને ટ્રક વચ્ચે અકસ્માત સર્જાયો હતો. જેમાં બસના ડ્રાઈવર તેજસ સહિત ૨૨ વિદ્યાર્થીઓ ઘવાયા હતા. જેમાં તેજસ પટેલ, વિદ્યાર્થી માનવ પ્રજાપતિ (ઉં.૧૨) અને એક વિદ્યાર્થીની ગંભીર રીતે ઘવાયા હતા. સોમવારે સારવાર દરમિયાન માનવ પ્રજાપતિનું મોત નિપજ્યું હતું. ચાંગોદરના પી.એસ.આઈ. જે.વી રાઠોડનું કહેવું છે કે, અકસ્માત થયો તે રાતે જ ટ્રકના ડ્રાઈવર કાલુ પઠાણની ધરપકડ કરાઈ હતી અને હાલ તે જામીન પર છે પરંતુ તેના વિરુદ્ધ નોંધાયેલા ગુનામાં હવે '૩૦૪ અ' કલમનો ઉમેરો કરાશે.